b'\n_START_ARTICLE_\nJ\xc3\xb6kuls\xc3\xa1rglj\xc3\xbafur\n_START_SECTION_\nJ\xc3\xb6kuls\xc3\xa1 \xc3\xa1 Fj\xc3\xb6llum\n_START_PARAGRAPH_\nJ\xc3\xb6kuls\xc3\xa1 \xc3\xa1 Fj\xc3\xb6llum je z 206 km druga najdalj\xc5\xa1a reka na Islandiji. Njen vir je ledenik Vatnaj\xc3\xb6kull. Izliva se v arkti\xc4\x8dno morje. Njeno pore\xc4\x8dje je najve\xc4\x8dje na Islandiji in obsega 7.380 km\xc2\xb2._NEWLINE_J\xc3\xb6kuls \xc3\xa1 Fj\xc3\xb6llum je znana po slapovih Selfoss, Dettifoss, ki je drugi najmo\xc4\x8dnej\xc5\xa1i slap v Evropi in Hafragilsfoss, ter po soteski J\xc3\xb6kuls\xc3\xa1rglj\xc3\xbafur, ki je nastala zaradi eksplozije vulkana, ki se nahaja neposredno pod reko. Potek reke je prilagojen obliki gore. Soteska \xc3\x81sbyrgi je nastala ob reki v obliki podkve. Najve\xc4\x8dji j\xc3\xb6kulhlaups (ledeni\xc5\xa1ka poplava) na Islandiji je bila prav v obmo\xc4\x8dju reke J\xc3\xb6kuls\xc3\xa1 \xc3\xa1 Fj\xc3\xb6llum med letoma 7.100 in 2.000 pr.n.\xc5\xa1t.  Vir teh poplav je bil verjetno izbruh vulkana B\xc3\xa1r\xc3\xb0arbunga, ki je osrednji vulkan pod ledenikom Vatnaj\xc3\xb6kull, v poznem holocenu. Najve\xc4\x8dja koli\xc4\x8dina teh poplav je ocenjena na 900.000 m\xc2\xb3/s pretoka vode. To se lahko primerja z reko Amazonko, ki ima povpre\xc4\x8dno 209.000 m\xc2\xb3/s pretoka._NEWLINE_Reka predstavlja tudi vzhodno mejo \xc3\x93d\xc3\xa1\xc3\xb0ahraun, obse\xc5\xbenega polja lave.\n_START_SECTION_\nDettifoss\n_START_PARAGRAPH_\nDettifoss je slap v Narodnem parku Vatnaj\xc3\xb6kull v severovzhodni Islandiji. Nahaja se na reki J\xc3\xb6kuls\xc3\xa1 \xc3\xa1 Fj\xc3\xb6llum, ki te\xc4\x8de izpod ledenika Vatnaj\xc3\xb6kull in zbira vode iz velikega obmo\xc4\x8dja v severovzhodni Islandiji. Slap je 100 metrov \xc5\xa1irok in ima padec 45 m do J\xc3\xb6kuls\xc3\xa1rglj\xc3\xbafur kanjona. To je najve\xc4\x8dji slap v Evropi glede pretoka vode, saj zna\xc5\xa1a povpre\xc4\x8dni pretok 193 m\xc2\xb3/s._NEWLINE_Slap je mogo\xc4\x8de dose\xc4\x8di po novi asfaltni cesti, kon\xc4\x8dani leta 2011, ki se odcepi iz glavne kro\xc5\xbene islandske ceste \xc5\xa1t. 1. Na zahodnem bregu se je slapu mogo\xc4\x8de povsem pribli\xc5\xbeati. Na vzhodnem bregu je informacijska tabla Narodnega parka Vatnaj\xc3\xb6kull, ki vzdr\xc5\xbeuje infrastrukturo.\n_START_SECTION_\nSelfoss\n_START_PARAGRAPH_\nSelfoss je slap na reki J\xc3\xb6kuls\xc3\xa1 \xc3\xa1 Fj\xc3\xb6llum na severu Islandije. Nekaj sto metrov nizvodno od slapa Dettifoss se nahaja 11 m visok slap Selfoss.'